2021. gada 24. martā Noteikumi Nr. 187

Rīgā (prot. Nr. 29 27. §)

**Grozījumi Ministru kabineta** **2019. gada 15. oktobra noteikumos Nr. 477**

**"Prasības vienkāršo, ierakstīto un apdrošināto pasta sūtījumu izsniegšanai"**

Izdoti saskaņā ar

Pasta likuma 13.1 panta otro daļu

Izdarīt Ministru kabineta 2019. gada 15. oktobra noteikumos Nr. 477 "Prasības vienkāršo, ierakstīto un apdrošināto pasta sūtījumu izsniegšanai" (Latvijas Vēstnesis, 2019, 211. nr.; 2020, 79B. nr.) šādus grozījumus:

1. Papildināt noteikumus ar 2.1 punktu šādā redakcijā:

"2.1 Ja saskaņā ar šo noteikumu 9.1. apakšpunktu pasta komersants izsniedz vienkāršu pasta sūtījumu pasta pakalpojumu sniegšanas vietā, adresāts uzrāda šajos noteikumos noteiktajā kārtībā saņemto informatīvo paziņojumu, šo noteikumu 11. punktā minēto e-paziņojumu vai informē pasta komersantu par šo noteikumu 10.4. apakšpunktā minēto sūtījuma identifikatoru."

2. Svītrot 4. punktā vārdus "kā arī vienkāršus pasta sūtījumus, kas tiek izsniegti pasta pakalpojumu sniegšanas vietā".

3. Papildināt 14. punktu aiz vārdiem "atkārtoti ievieto informatīvo paziņojumu adresāta pastkastītē" ar vārdiem "vai nosūta adresātam
e-paziņojumu".

Ministru prezidents A. K. Kariņš

Satiksmes ministrs T. Linkaits